

Utsett eller framskunda skulestart

Rutine

Innhald

[Orientering til foreldre/føresette 3](#_Toc149654771)

[Opplæringslova 3](#_Toc149654772)

[Utsett skulestart 3](#_Toc149654773)

[Framskunda skulestart 3](#_Toc149654774)

[Retningslinjer for utsett eller framskunda skulestart 4](#_Toc149654775)

[Søknad om utsett/framskunda skulestart 5](#_Toc149654776)

[Kven gjer kva? 6](#_Toc149654777)

[Vurdering av utsett/framskunda skulestart 7](#_Toc149654778)

# Orientering til foreldre/føresette

## Opplæringslova

§2-1. Rett og plikt til grunnskuleopplæring

*Grunnskuleopplæring skal til vanleg ta til det kalenderåret barnet fyller 6 år. Dersom det etter sakkunnig vurdering er tvil om barnet er komme tilstrekkeleg langt i utviklinga si til å starte i skulen, har barnet rett til å utsetja skulestarten eit år dersom foreldra krev det. Etter sakkunnig vurdering og med skriftleg samtykke frå foreldra, kan kommunen i særlege tilfelle vedta å utsetja skulestarten eitt år. Dersom foreldra søkjer om det eller samtykkjer, kan kommunen etter sakkunnig vurdering la eit barn ta til på skulen eitt år før når det innan 1. april har fylt 5 år.*

## Utsett skulestart

Foreldre /føresette som ynskjer utsett skulestart for barnet sitt, må senda søknadsskjema til rektor ved den aktuelle skulen eleven skal starta på, innan 15. januar av det året barnet fyller 6 år. Rektor tilviser saka til PPT for sakkunnig vurdering. Denne vert sendt til skulen, med kopi til foreldre, innan 15. april. Rektor gjer vedtak i saka. Det er klagerett på vedtaket.

Før ein søkjer utsett skulestart skal ein vera klar over:

* Den enkelte skule har som mål at 6-åringane skal få ein best mogeleg start, med vekt på trivnad, tryggleik og læring.
* Opplæringa skal vera tilpassa barnet sine evner og føresetnadar og leggja grunnlag for fagleg og sosial meistring og utvikling.

## Framskunda skulestart

Dersom barnet er komen særs langt i utviklinga si, kan foreldre/føresette søkja om framskunda skulestart. Kommunen kan, etter sakkunnig vurdering og vedtak, la eit barn starta på skulen eitt år tidlegare dersom det har fylt 5 år innan 1. april. Ein nyttar same søknadsskjema som for søknad om utsett skulestart. Ein sender søknadsskjema til rektor ved den aktuelle skulen eleven skal starta på, og rektor tilviser saka til PPT for sakkunnig vurdering. Denne vert sendt til skulen, med kopi til foreldre, innan 1. mai. Rektor gjer vedtak i saka. Det er klagerett på vedtaket.

Søknaden må vera sendt innan 15. januar det aktuelle året.

På generelt grunnlag tilrår kommunen skulestart i samsvar med lova.

For Etne kommune

Kommunedirektør

# Retningslinjer for utsett eller framskunda skulestart

PP-tenesta har etablert ei intern faggruppe for å sikra likebehandling. Denne gruppa kan kontaktast for drøfting og rettleiing av spørsmål om utsett eller framskunda skulestart.

Alle born har rett og plikt til skulegang, og skal vanlegvis starta på 1. klassesteg det kalenderåret barnet fyller 6 år. Opplæringa skal vera tilpassa barnet sine evner og føresetnader og skal leggja grunnlag for fagleg og sosial meistring: jmfr. Opplæringslova §1-3. Den enkelte skule skal sjå til at alle barn får ein så god skulestart som mogeleg, uavhengig av barnet sine individuelle føresetnadar. På dette grunnlaget gjev difor PPT råd om at barnet byrjar på skulen det kalenderåret dei fyller 6 år.

Foreldre kan i heilt særskilde tilfelle, søkja om utsett/framskunda skulestart. Jmfr. Opplæringslova §2-1, 3. ledd. For å få framskunda skulestart må barnet vera fylt 5 år innan 1. april og vera minst på høgde med gjennomsnittet for barn som er eitt år eldre. Dette vert vurdert i høve til intellekt, motorikk og sosiale evner. Det er få barn som oppfyller desse kriterium.

Saksgang:

* Foreldre/føresette sender skriftleg søknad med vedlegg (grunnkartlegging og pedagogisk rapport frå barnehagen) til skulen, men kopi til PPT, innan 15. januar. Før eventuell søknad bør foreldre drøfta dei ulike alternativa med barnehagen. Barnehagen har ansvar for å gje rettleiing om alternativa slik at foreldre/føresette har grunnlag for å ta eit val.
* PPT kallar inn foreldre/føresette til inntakssamtale og avtalar kartlegging av barnet.
* PPT hentar inn uttale i frå barnehagen.
* PPT gjennomfører ei utgreiing og utarbeidar sakkunnig vurdering, der det anten vert gjeve råd om / ikkje vert gjeve råd om utsett/framskunda skulestart. Den sakkunnige vurderinga vert sendt til skulen v/rektor, med kopi til foreldre/føresette innan 15. april.
* Rektor fattar enkeltvedtak, der søknaden vert/ikkje vert innvilga. Vedtaket skal vera grunngjeve, jmfr. Forvaltningslova §24.

Foreldre/føresette kan klaga vedtaket; Forvaltningslova §28 viser til fristen på 3 veker for å klaga på vedtaket. Klagen skal vera underskriven, forklara kva det vert klaga på, den eller die endringane ein ynskjer og dei grunnane klagen støttar seg på.

I tillegg vert det vist til Forvaltningslova sine reglar i §§ 18 og 19 om rett til innsyn i saka sine dokument.

Ved søknad om utsett skulestart for barnet, må det samstundes søkjast barnehagen om barnehageplass innan fristen.

# Søknad om utsett/framskunda skulestart

|  |  |  |
| --- | --- | --- |
| Søknaden gjeld: | | |
| Namn: | | Fødselsdato: |
| Adresse: | Postnr. og stad: | Tlf: |
| Skulen der barnet er/vert innmeld: | | |
| Barnehagen barnet har plass i: | | |
| Mor sitt namn: | | Tlf: |
| Mor si adresse: | | Post.nr. |
| Mor si e-post: | | Poststad: |
| Far sitt namn: | | Tlf: |
| Far si adresse: | | Post.nr |
| Far sin e-post: | | Poststad: |
| Me søkjer omsett skulestart for barnet vårt.  Me søkjer om framskunda skulestart for barnet vårt. | | |
| **Samtykkeerklæring**  Me gir samtykke til at søknad vert brukt som tilvising til pedagogisk-psykologisk teneste (PPT) for sakkunnig vurdering, og at barnehagen og ovannemnde skule kan kontaktast for uttale. Både mor og far må gje samtykke til sakkunnig vurdering. Me er innforstått med at PPT vil gjera kartleggingar av barnet vårt gjennom våren og at me får nærare innkalling frå PPT. | | |
| Stad og dato: | Mor si underskrift: | |
| Stad og dato: | Far si underskrift: | |

**Sendast til rektor ved barnet sin skule. Søknadsfrist 15. januar.**

|  |
| --- |
| Vedlegg: |
| Følgjande dokumentasjon skal liggja ved tilvising til PPT:   * Kartlegging med «MIO», «TRAS», «Begrepsforståelse», «Språk 5-6», «20 spørsmål», «Alle med» og «Askeladden». * Pedagogisk rapport frå barnehagen * Dokumentasjon av syn og høyrsle * Eventuell annan relevant dokumentasjon; spesifiser: |

## Kven gjer kva?

Spørsmål om utsett/framskunda skulestart kan takast opp av føresette, tilsette i barnehagen, spesialpedagog eller sakshandsamar hjå PPT.

Føresette:

* Føresette tek spørsmål om utsett/framskunda skulestart for barnet sitt opp med barnehagen.
* Barnehagen og føresette tek så spørsmålet opp med rektor ved aktuell skule og PPT dersom barnet er tilvist.
* Dersom barnet ikkje er tilvist PPT, og føresette framleis er usikre etter å ha drøfta spørsmålet om utsett/framskunda skulestart med barnehage og rektor, kan spørsmålet takast opp i ressursgruppa i barnehagen, der PPT er representert. Dersom føresette ynskjer det, kan rektor delta på møtet.
* Dersom føresette vel å søkja utsett/framskunda skulestart for barnet sitt, tilviser skulen barnet til PPT på vanleg måte, fortrinnsvis via barnehagen, med ynskjer om sakkunnig vurdering knytt til utsett/framskunda skulestart.
* Føresette søkjer den aktuelle skulen ved rektor om utsett/framskunda skulestart og legg ved sakkunnig vurdering frå PPT.
* Dersom søknaden vert avslått, kan føresette klaga på vedtaket. I klagen gjev ein greie for kva ein vil ha endra og grunngjev dette. Klagen skal sendast til rektor.
* Frist for å klaga er tre veker frå ein mottek vedtaket.
* Dersom klagen ikkje vert imøtekomen, kan den sendast vidare til Statsforvaltaren.

Barnehage:

* Ved spørsmål om utsett/framskunda skulestart kontaktar tilsette i barnehagen styrar og eventuelt barnet sin spesialpedagog om dette.
* Barnehagen inviterer til møte mellom føresette, skule og PPT.
* Dersom barnehagen meiner det er grunnlag for å vurdera utsett/framskunda skulestart nærare, tek barnehagen spørsmålet med føresette, rektor på aktuell skule og PPT dersom barnet er tilvist.
* Dersom barnet ikkje er tilvist PPT, og føresette framleis er usikre etter å ha drøfta utsett/framskunda skulestart med barnehage og skule, kan spørsmålet takast opp i ressursgruppa i barnehagen. Dersom føresette ynskjer det, kan rektor også delta på møtet.

PPT:

* PPT kan på eige initiativ ta opp spørsmål om utsett/framskunda skulestart med føresette og barnehage der barnet alt er tilvist PPT og dei har god kjennskap til barnet.
* PPT har ansvar for å gje føresette rettleiing om utsett/framskunda skulestart slik at dei har eit godt grunnlag å ta eit val. Det må orienterast om plikta skulen har til tilpassa opplæring.
* PPT skriv sakkunnig vurdering knytt til utsett/framskunda skulestart dersom føresette vel å søkja om dette. PPT gjer utgreiing med Wppsi, evt andre relevante testar (t.d. Celf 4)

Skulen:

* Rektor på aktuell skule deltek på møte i barnehagen og hjå PPT.
* Rektor gjer vedtak på søknad om utsett/framskunda skulestart.

# Vurdering av utsett/framskunda skulestart

Barnet sitt behov og nivå må vera dokumentert. Vurderinga må byggja på oppdatert informasjon. Den sakkunnige vurderinga må så langt som mogleg seia kva barnehagen kan tilby ved utsett skulestart samanlikna med eit tilpassa opplæringstilbod i skulen. Forhold som gruppestorleik, aldersfordeling, opphaldstid, organisering av tilbod i barnehage og skule, SFO-tilbod, mm skal omtalast.

Ein føresetnad for utsett/framskunda skulestart, er at barnet har eit barnehagetilbod. Dette bør presiserast i sakkunnig vurdering. Dersom barnet har spesialpedagogisk hjelp etter Barnehagelova kap. VII, §31 bør det også vera ein føresetnad at dette held fram.

Spørsmål ein skal vurdera:

* kva er grunnen til å søkja om utsett/framskunda skulestart?
* Kva kriterium ligg til grunn for å tenkja utsett/framskunda skulestart?
* Kva kan skulen tilby born som skal byrja på skulen og kva er tilpassa opplæringstilbod for det aktuelle barnet?

Observasjon av barnet, samtale med barnet og samtale med foreldre skal vera del av vurderingsgrunnlaget.

